
Kiwanis Club of Kralendijk a organisá K-Walk 


Promé K-Walk di klup Kiwanis a bira realidat djadumingu último. E organisashon pa promé bes a realisá un kaminata unda a rekoudá fondo pa proyektonan 
di Kiwanis pa komunidat di Boneiru. Ruta di e kaminata tabata 6 kilometer i a konta ku presensia di tantu mucha komo adulto. 


E di 24 
paseo ku 
motosaikel 

Pa info i komunikado den Extra/BONERIANO, 


USA MAIL: extrabon@gmail.com 


Ku onda pena nos ta partisipá fayesimentu di : 


Soullivienne Melany Jones 
Mihó konosí komo Lady Kleine 


Na bida tabata: 
Ruman di nos kolega Aydeline Jones 


Gobièrnu di Boneiru ta ekstendé su kondolensia na famia di 
e defuntu. 


Gezaghebber Edison Rijna 
Sekretario Wendy Pelk 


KRALENDIJK – Uni- 
dat di eksplorashon di 


Gezaghèber interino Oleana ta 
risibí unidat di Ehérsito Real 


Ehérsito Real ku aktual- 
mente ta na Boneiru, resi- 
entemente a hasi un bishita 
serka gezaghèber interino 
Nolly Oleana. Mayor Rian 
van der Meer i mayor Ar- 
thur Duursma a hasi entre- 
ga di e buki ‘Boreel’, den 
kua ta deskribí historia di e 
rezjimènt ku e unidat ta kai 
bou di dje. 
E unidat di eksplorashon 
ta na Boneiru pa hasi 
ehersisio i huntu ku esaki 
inventarisá tambe karak- 
terístikanan di Boneiru, ku 
por yuda den kaso di pre- 
venshon i kombatimentu di 
eventual kalamidatnan. 


Bo tin keintura, doló di garganta òf kualke 
otro síntoma relatá na Covid-19 ? 


Keda bo kas i yama 0800-0800. Mantené e 
instrukshonnan di higiena. Kome salú, drumi 
sufi siente i move regular pa hisa bo 
resistensia. 
Kuida bo mes i esnan rondó di bo. 


TENE KUENTA 

Saludo pa tur mi hendenan. Mi a 
regresá kas i danki Dios tur kos 
a bai bon ku mi medio fakansi. 
Spera boso tambe ta bon, mes- 
kos òf mihó di manera ku mi a 
bai laga boso. 


*** 
Dos siman mi a keda Medel- 
lín, Colombia. Un biá mas, mes 
dushi ku Bogota, ku mi konosé 
basta bon, mi a pasa na Medel- 
lín tambe dushi. E pais aki ta 
asina grandi, ku bo no ta kaba 
konos’é, apesar ku bo bai e 20 
òf 30 biá. 


*** 
Un kos ta notable; debí ku e 
paisnan aki ta grandi, meskos 
ku tin hopi hende ku sèn, tin es- 
nan ku no por yuda, ku tambe ta 
forma parti di e komunidat ku no 
tin sèn. Si, -no- tin sèn. 


*** 
Si mi kompará e komunidat di 
Boneiru, asta esnan ku ta pasa 
momentu difísil, ku sèn pa so- 
brebibí, ta hopi mas mihó ku 
esun ku ta pober na Colombia. 
Sigur mi por i ta duna e pober 
na Colombia algu. Mi ta repartí 
algu den nan. Mi no por duna tur. 
Nan ta hopi i kada bes mi duna 
ún djis poko sèn, mi ta resa na 
Dios p’e. Bo ta mira mama ku 
dos òf tres yu. Tin biá ku e tata 
tambe, sintá den kaya, ku un 
skalchi, pendiente pa risibí poko 
sèn di esnan ku ta pasa bai bin. 
Momentu bo mira e mucha, bei- 
bi huntu ku su mama drumi den 
kaya, komo hende bo ta sintié 
enorme. Na Boneiru nunka m’a 
mira e kos ei i spera nunka mi ta 
mir’é tampoko. 


*** 
Bida ta dushi momentu ku bo tin 
oportunidat pa bib’é bon. No ta 
tur hende tin e suèltu ei. Banda 
di desaki, tin hende, nan mes ta 
pèrkurá, pa nan yega na un bida 
di pober. E ta zona straño, pero 
ta un realidat. Miéntras un ta lu- 
cha pa sobrebibí, un ta malgastá 
i deshasí di bon oportunidat den 
bida. 


*** 
Otro ehèmpel; hopi hende ta usa 
droga, alkohòl, sigaria, miéntras 
nan ta konsiente ku e ta malu 
pa nan salú. Sigur promé nan 
bisa mi, mi sa ku tin hende ku 
ta huma i a biba ku edat avansá. 
Esei ta bèrdat. Pero e mayoria ta 
haña problema. Meskos hende 
ku ta bebe hopi alkohòl, tambe 
tin ta biba edat avansá, pero 
hopi ku por a biba mas, alkohòl 
a pasa nan pa otro bida promé 
ku e momentu a yega. 


*** 
Ta konsiente mi hendenan. Sti- 
ma nos bida. Tin hende òf hopi 
hende ke òf no ke, ta pasa un 
bida enormemente pisá. 
*** 


KRALENDIJK- 
“Un 
reportero sokete a kròp un 
artíkulo, pone tur hende 
reakshoná negativo riba 
mi”, Angelina Kroon ta sp- 
lika sumamente tristu pa e 
situashon aki. 
E siudadano aki ta de- 
nunsiá loke e ta konsiderá 
un aktitut no profeshonal 
i sumamente iresponsabel 
di parti e wèpsait di notisia 
Bonaire.nu 
Pa motibu di nan mal 
trabou, komunidat ta kon- 
siderá ku el a gaña den un 
entrevista, lokual sigur no 
ta e kaso. “M’a trata na hasi 
un kos bon pero awor ta 
feedback negativo so mi ta 
haña, hopi lástima. Asta tin 
instansia ta bisa dikon mi 
no ta papia bèrdat.” 


E situashon 
Kroon a kombersá ku 
un reportero di e wèpsait 
www.binnenlandsbestuur. 
nl i den e entrevista aki el 
a splika su situashon per- 
sonal. “Ami a bisa ku mi 
pia ta malu p’esei mi a kai 
den ònderstant i tambe kon 
SZW a trata mi tokante mi 
daño i perhuisio. 
Mi no tabatin niun klase 
di splikashon tokante mi 


salú”, e ta splika. 
Despues di esaki e wèp- 
sait di notisia Bonaire.nu a 
kopia e artíkulo i a adapt’é. 
Bisando ku Kroon a sufri 
di ataka di kurason i ku e 
ta pashènt diabétiko. “Asta 
mi dòkter di kas a yama mi 
i puntra ki dia m’a haña ata- 
ka i fo’i ki dia mi ta pashènt 
diabétiko”, e ta bisa desa- 
puntá. 


Feedback negativo 
Kroon ta sigui splika ku 
el a risibí basta feedback 
negativo. 
Prinsipalmente 
pasombra hende ta pensa 
ku el a gaña miéntras ta Bo- 
naire.nu a okashoná e mal- 
komprendementu. 
“Mi tin hopi bèrgwen- 
sa. Durante mi afsprak di 
fi sioterapia, e persona ku 
ta guia mi a bisa mi ku mi 
mester a pone nan na hal- 
tura ku mi a haña ataka di 
kurason. 
Personanan ta aserká mi 
i bisa pa no trein duru i tene 
kuidou. Mi ta keda ripití ku 
no ta ami su situashon, ta di 
otro personanan.” 
Pa Kroon un di e kosnan 
mas doloroso ta e reakshon- 
nan negativo di su yunan i 
di su ruman hòmber. 


Daño i perhuisio 
E situashon aki sigur ta 
sumamente fèrfelu na mo- 
mentu ku prensa kopia un 
artíkulo i disidí na kambia 
algun kos òf agregá infor- 
mashon ku no ta kuadra ku 
realidat. “Bonaire.nu a daña 
tur kos pa mi. Ma ‘post’ 
algu pa nan. Nan ni sikiera 
a duna mi e rèspèt i reak- 
shoná. Sí no kambia esaki 
lo mi aserká un abogado. 
Nan a daña mi nòmber”, e 
ta bisa. Por nota klaramente 
e desapunte den su bos. 
“Un kolaboradó di Ak- 


seso a bisa mi ku e artíkulo 
ta den BONERIANO tam- 
be. Ainda mi tin ku wak 
kiko nan a skirbi”, e ta bisa. 


Prensa ta sensurá siu- 
dadano? 
Kroon ta splika ku el a 
duna un e entrevista ku e 
intenshon pa tur hende sa 
kon algun hende ta biba na 
Boneiru. 
“E kos nan aki ta 
deskurashá hende pa no 
habri boka mas, pa bisa 
kiko ta pasa na Boneiru”, e 
ta amplia. 


KRALENDIJK 
-- 
E 
akuerdo 
atministrativo 
2018-2022 entre Boneiru 
i Hulanda ku lo a optima- 
lisá i pone un base fuerte 
pa progreso di e siudadano, 
ta yegando su fi n. Awor ta 
momentu pa hasi un evalu- 
ashon òf análisis di e pun- 
tonan fuerte, suak, menasa 
i oportunidat di e akuerdo, 
pa sa kiko a logra promé i 
despues di Covid i tambe 
ku sí a traha a base di bon 


Angelina Kroon 


Ta tempu pa hasi evaluashon 
Akuerdo atministrativo 
entre Boneiru i Hulanda 


gobernashon. 
Arthur Sealy den su ko- 
mentario semanal, ta skirbi: 
“Kisas pueblo por kompro- 
ndé e motibu di Clark Abra- 
ham pa a kritiká e akuerdo 
i bandoná sala sin vota i 
no a fi rma e akuerdo. Hu- 
landa a i ta pone bastante 
sèn disponibel pa ehekutá 
e akuerdo, pero ta resultá 
ku Boneiru no tin sufi siente 
boneriano kapas pa ehekutá 
e akuerdo.” 


Sealy ta sigui, e re- 
union di Komishon Fiho 
di Maneho i Sosten di 24 
di ougùstùs, a mustra ku 
Kolegio Ehekutivo ta pidi 
sèn, pero no tin ningun 
plan di maneho. A yena 
Boneiru ku konsultante, 
lider di proyekto, mèned- 
jer di proyekto, kolaboradó 
di maneho, for di Hulanda 
i otro islanan di èks Antia 
Hulandes i a despedí di pro- 
feshonalnan boneriano na 


salubridat públiko, BonLab 
i na fi nansa. Tur a bai studia 
i kumpli ku e petishon pa 
bin traha pa nan isla, pero 
polítika partidista ta kon- 
tinuá ku yagmentu riba nos 
hendenan. 
Parse ku no ke mira ku 
e profeshonalnan strañero 
ta bini di pais i isla ku tin 
universidat i Boneiru no 
tin a ni sikiera tin un HBO. 
Esaki tambe ta desigualdat, 
segun Sealy. 


Suidadano desapuntá pa artíkulo den prensa: 
"UN REPORTERO SOKETE A KAMBIA 
KOS HINKA MI DEN YEN PROBLEMA" 


4 
Djamars 30 ougùstùs 2022 


Popularmente bisá, “nos ta den tempu di berans”. No nos so, sino 
henter mundu ta afektá i asotá pa loke sabínan ta yama ‘inflashon’. Polí- 
tikonan lokal, gobernashon di Boneiru, gobernashon di Hulanda, no a 
krea e tempu di berans aki, ku ta afektá tur hende. Simpel, pa tur hende 
komprondé, inflashon ta surgi ora ku tin un oumento general di preis 
di merkansia i servisio na nivel mundial. No solamente di produktonan 
individual. Esaki ta nifiká ku awe bo por kumpra ménos kos ku 1 dòler, 
kompará ku ayera. Ku otro palabra, debí na inflashon e moneda òf plaka 
den sirkulashon su balor ta baha. Anke ku na Boneiru no por tilda nin- 
gun hende, ni gobièrnu i tampoko komèrsio lokal pa e situashon aki, 
nos ta kere sí ku gobièrnu, komèrsio i tur hende mester hasi ehersisio 
pa dil ku e situashon fastioso aki, ku ta bai sigui manifestá pa basta tem- 
pu mas. Laga nos kuminsá na gobièrnu. Ta tarea di gobièrnu pa bini ku 
kampañanan di informashon, programanan di radio i televishon, aviso 
i kolumnanan den korant, charlanan, pa siña nos hendenan kon pa at- 
endé ku nan plaka. Kursonan di presupuesto familiar, kiko tin prioridat, 
kiko kumpra i no kumpra etc.. Esaki sinembargo no ta tarea di sola- 
mente gobièrnu, tantu sentral komo insular, sino tambe sindikatonan, 
fundashon di konsumidó i hopi mas organisashon i institutonan lokal. 
Ta tempu pa sindikatonan move, siña nan miembronan i e klase trahadó 
en general kon pa atendé ku nan entrada den e tempu di berans aki. Ta 
nan tarea tambe esaki ta. E ta tarea tambe di polítikonan, tantu den Kon- 
seho Insular komo pafó di Konseho Insular. Meskos ku ta kore kampaña 
den pueblo pa buska voto, sali awor bai den pueblo pa splika ku e tempu 
di berans aki ta eksigí kambio di aktitut, kambio di kustumber, asta na 
un nivel mas aya kambio di mentalidat, pa por sobrebibí. 


E hende mes, e siudadano, mester realisá ku e no por sigui biba na nivel 
ku e tabata biba promé ku inflashon a bati na nos porta. No por kore 
keiru mas tur dia den outo, pasa binti biá den Kaya Grandi i a lo largu di 
Malekon. Preis di gasolin tambe a subi drástikamente. Mester aploudí 
kon WEB N.V. sí ta asumí su responsabilidat i ta pasa anunsionan na 
radio pa siña nan klientenan (pa kolmo!) kon atendé ku konsumo di elek- 
trisidat, pa asina redusí e montante mensual riba nan kuenta di koriente. 
Tuma por ehèmpel uso di èrko. Den añanan sesenta i promé mayoria 
grandi di hende a lanta sin èrko. Nunka nos a topa ku un korant, un re- 
vista, un dokumento, den kua ta pará ku un hende a muri pa falta di èrko 
na su kas. 
Un problema di hopi hende ta tambe ku nan no ke tende ora ku bisa nan 
algu. Ta fresku ainda den nos memoria kon aña pasá kantidat di hende a 
subi lomba di un miembro di Tweede Kamer na Hulanda, kende a konse- 
há pa para ménos ora bou di duchi. Ta kaba nan a kaba ku e pober muhé. 
Nos ke kore den SUV, outo karu, sin realisá kuantu gastu esaki ta trese 
kuné. Nos no ke kore den bùs, pasobra esaki aparentemente ta keda mu- 
chu bou di nos status sosial. Mira kuantu makamba tin na Boneiru aki, 
sin papia mes di Hulanda, ku ta bai trabou ku baiskel òf skuter. Nos sí 
no por. Ta usa tur sorto di argumento, manera e echo ku bo ta soda, hole 
stinki, si bai trabou ku baiskel. Nos no a tende nunka ku hende ku ta hole 
sodó a muri pa e motibu ei. Pa kasualidat algun dia pasá un persona ta 
keha kon preis di un pan ku ham&eggs a subi den e tempu di berans 
aki. Den ménos ku un aña un pan ku ham&eggs a subi di 3 dòler pa riba 
5 dòler. Ta bèrdat kisas, pero si bo kumpra e pan, webu i ham ei apart, 
hasa e un webu ei ku ham, e no ta kosta bo mas ku 2 dòler! 


SOBREBIBÍ DEN TEMPU DI BERANS! 


KRALENDIJK -- Luna 
di sèptèmber ta bai kuminsá 
ku fiesta di motosaikel, den 
kuadro di selebrashon Dia 
di Boneiru. Ta trata di e 24 
biá ku Iron Order Motorcy- 
cle Club ta organisá e An- 


E di 24 paseo ku motosaikel 


nual Bike Rally & Events. 
Djabièrnè último, miem- 
bronan di e grupo, entre 
nan Martijn Baptiste i Jairo 
Cornelis, respektivamente 
presidente i visepresidente, 
a papia ku prensa tokante e 


aktividat di motosaikel pa e 
aña aki. 
Durante e dianan di e ak- 
tividat, ta bai tin festival di 
komementu, presentashon 
di agrupashon musikal lo- 
kal i DJ Marv. Ta trata di un 
siman di aktividat i ta spera 


mas tantu hende posibel di 
komunidat. No nesesari- 
amente un hende mester tin 
motosaikel pa e tuma parti 
na e aktividat. 
Por haña mas infor- 
mashon riba e website di 
Iron 
Order 
Motorcycle 


Club. A gradisí e spònser- 
nan ku a hasi e aktividat 
posibel i mas grandi. E ta 
promé 1 pa 7 di sèptèmber. 
Ta bon pa menshoná ku 
loke generá na entrada, ta 
bai bèk na un instansia ku 
ta den nesesidat." 


Riba potrèt esnan ku tabata presente ku ta na kabes di e aktividat benidero. Pre- 
sidente Martijn Baptiste, visepresidente Jairo Cornelis, sargento di arma Sergino 
Winklaar i ‘Road Captain’ Alexander Fransisca. 

Pastor Stanislaw Cupac, ta esun di misa katóliko ku ta 
atendé ku selebrashonnan di Santu Sakrifi sio di misa 
na parokia Kristu Bon Wardadó, aya na Koraal Specht 
Kòrsou. Stanislaw, a hasi mi un pregunta skèrpi dilanti 
altar i diferente parokiano tabata presente i a skucha. 
Nos a hari i el a bisa: “Mihó nos hari ku yora.” Mi a 
gosa e kos ku el a konta den misa, loke Obispu Willem 
Ellis a bisa, kon e muchanan di Kòrsou tabata resa 'Nos 
Tata' ántes. Nos Tata ku ta na shelu, Laga Boneiru bini 
na nos. Pues na lugá di bisa laga Bo reino bini na nos 
nan tabata bisa laga Boneiru bini na nos. Asina mi a 
topa pader Stanislaw na Kòrsou. 


NOS A TOPA 


TRÙK DI SUSHI 
“tirando tur boso preokupashon riba djE, pasobra 
E ta pèrkurá pa boso.” 1 Pedro 5:7(BS) 


Trùk di sushi ta pasa tur siman den bario pa rekohé 
sushi. Klíkonan ku ta pafó i kla pa bai, esakinan nan 
ta bai kuné. Si e klíko no ta pafó, nan no ta puntra pa 
esaki sino ta sigui kore bai na e otro kas. 
Di igual manera nos mester atendé i dil ku nos pre- 
okupashonnan. Hesus ke tuma nan, karga nan pa nos 
i deshasí di nan; E ke pèrkurá pa nos. Ma nos tambe 
mester hasi nos parti. Nos parti ta pa tira nos pre- 
okupashonnan kontinuamente riba djE. Esaki por ta 
pensamentunan ku ta molestiá nos, aktitutnan robes, 
resentimentu robes i di renkor pa ku otro, nos pasado 
ku ta keda persiguí nos, i asina nos por sigui men- 
shoná. E ta spera pa nos tira e karganan akí riba djE, 
si nos no tira esakinan riba djE nos ta keda kargá ku 
e preokupashonnan. 
Nos Salbador ke pèrkurá pa nos dor di libra nos di e 
pesonan pisá akí ku nos no mester ta kargando. 
E siman akí sea prepará i na tempu, pone bo klíko 
di preokupashonnan tempran pafó; no laga e keda te 
pa otro siman. Meskos ku sushi ku para ta hole malu, 
asina preokupashonnan ku no keda atendé ku nan 
tambe ta kousa daño na nos kurpanan físiko i spiritual. 
Hesus ke pèrkurá pa nos, dun’É bo karganan 


Gilda Beukenboom-Sintjago 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Herensia: 
Salvador Tito Thielman 
13.00 Aki Boneiru: 
Bishita Fraternan 
14.00 Herensia Korsou: Carolus Antersijn 
15.00 BAPA: 
Ban Bek Den Tempu - 
Kas Di Kuido 
16.00 Aktualidat: 
René Roders 
18.00 Herensia Korsou: Viola Daantje-Neumann 
19.00 BAPA: Marshe 
Magazina di Rei 


20.00 Herensia Korsou: Wine Maal-Martis 
21.00 Aki Boneiru: 
Dia di Rincon na Kas di Lello 
23.30 Puerto Latino: 
Luis Zárraga 


Programanan di Bonaire.tv 
TELBO kanal 70 
Flamingo TV kanal 23 


Na un tienda den Kaya Grandi reporteronan di 
BONERIANO a topa ku un tapaboka komo suvenir 
di Boneiru. Anke ku tapaboka kontra plamamentu di 
e vírùs di Covid-19 práktikamente a disparsé, anke ku 
Covid mes no a disparsé, e tapabokanan suvenir aki ta 
na benta. Sin duda un ‘colletors item’. 


Tapaboka komo suvenir 
KRALENDIJK – Serka 
tur e gabinetenan Rutte ku 
a sigui otro, tin menshon di 
indesponibilidat struktural 
pa solushoná e pobresa 
kresiente na Karibe Hulan- 
des. Esaki di akuerdo ku 
miembro di Eerste Kamer, 
Ruard 
Ganzevoort, 
den 
kombersashon ku Follow 
the Money. Periodistanan 


Pa solushoná pobresa na Karibe Hulandes 
Indesponibilidat struktural serka 
gobièrnu di Reino 


investigativo, Nikki Brands 
i Daniel van Kessel, a biaha 
pa Boneiru pa tuma nota di 
e situashon, bou di kua po- 
bresa ku desde islanan BES 
ta kai bou di responsabili- 
dat di e ministerionan, tantu 
den tamaño komo profun- 
didat, a oumentá. Den nan 
publikashon bou di título 
‘Hulanda ya pa 12 aña ta 


mantené siudadanonan ka- 
ribense pober’, e reportero- 
nan ta mustra riba e echo ku 
gobièrnu di Reino ta nenga 
ya pa hopi aña e súplika 
di Tweede i Eerste Kamer, 
Ombudsman Nashonal i 
Kolegio di Derecho Huma- 
no, pa stipulá un mínimo 
sosial. Ganzevoort, kende 
na 2016 a entregá un mo- 
shon pa urgi un mínimo di 
eksistensia, tin simpatia pa 
e desishon di e bònt di kon- 
sumidó, UnKoBon, pa mi- 
nister di maneho i pobresa, 
Carola Schouten, hasi in- 
vestigashon pa implementá 
un mínimo sosial i dor di 
keda sin reakshoná positi- 
vamente, kuminsá un pro- 
seso kontra Estado Hulan- 
des. “Mi ta pensa ku e paso 
di UnKoBon, ta bai yuda. 
Sí Gabinete no ke hasi loke 
Eerste i Tweede Kamer 
bisa, kisas hues mester hasi 
esaki.” Den e artíkulo ta 
bini na palabra entre otro 
diputado Nina den Heyer i 
fundadó di UnKoBon, Wi- 
etze Koopman. 

Wim ta sali 
Despues di a sinta masoménos 12 
di e 20 aña na kua el a keda kon- 
dená pa asesinato di Laura Kerri- 
gan Wirs, Wim Cicilia, álias Fugi- 
tive, a sali for di prison. Ta komentá 
ku e echo ku el a pinta un portrèt 
di Reina Beatrix komo regalu pa 
e reina aki, a yuda pa el a haña 
grasia. Pero no por konfirmá esa- 
ki. El a sali den e segundo mitar 
di añanan nobenta. Promé ku el a 
sali mester a regla algun asuntu. 
Asina mester a regla pa mama di 
su yunan, Crusita Melaan, biaha 
pa Hulanda, mirando menasa se- 
rio di Wim den su direkshon. No a 
tuma riesgo i asina Crusita a bai 
Hulanda, na unda te awe e ta biba. 
Ku eksepshon di Mila, e otro yunan 
tambe a bai Hulanda huntu kuné.. 
Mila Ortela-Melaan, yu muhé di 


Wim, a bisa ku den e tempu ku su 
tata tabata será su mama a kumin- 
sá dirigí menasa kontra su bida, pa 
motibu di problemanan relashonal. 
Wim tabata manda karta konte- 
niendo menasa. Un dje kartanan 
aki por ehèmpel a yega serka su 
mama den un buki ku Wim a duna 
un persona di Boneiru ku a sali for 
di ‘Bon Futuro’ hiba pa Crusita. 
Kontenido di e karta aki tabata 
determinante. Crusita no por ta 
na Boneiru na momentu ku Wim 
sali i pone pia bèk riba e isla aki. 
Anke menor di edat ainda, Dalila 
sí a skohe pa keda Boneiru. El a 
keda bou di guia di su tanta komo 
tutor. “Mi skohe pa keda Boneiru 
pa vigilá mi tata, ku intenshon pa 
asina ku mi ripará ku e ta stabil, mi 
bai Hulanda pa uni ku mi mama i 
rumannan ku a bai kuné. Mi ta kòr- 


da ku hopi hende, spesialmente 
su amigunan di Nort di Saliña, a 
bai aeropuerto pa risibí mi tata. El 
a kue mi brasa. Mi sa ku e tabata 
stima mi hopi. Nan ta bisa ku ami 
ta e yu ku parse mi tata mas tantu. 
I ku mi tabata su pretu di awa.” 


E renchinan 
Dalila ta kòrda ku e promé aktivi- 
dat ku el a bai ku Wim despues di 
su regreso na Boneiru tabata un 
wega di futbòl na e fèlt di Rudy 
Boezem pabou di Nort di Saliña. 
Por a sinti ku Wim tabata orguyoso 
di dje i tabata bia hendenan ku e 
topa ku ta su yu muhé. “Mi tata a 
bai biba serka Chinta, ku kende e 
tabatin dos yu. Dudley i David. Mi 
ta kòrda ku un dia, djis despues 
ku el a regresá Boneiru, mi a bai 
bishit’é einan. 
El a bisa mi pa sinta riba su pia, 
anke ya mi tabata mucha grandi 
kaba. El a bisa mi: ‘Nami bo man.’ 
El a kuminsá hinka renchi den mi 
dedenan. Ocho renchi na total. Mi 
no tabata ke renchi na mi dùim- 
nan. Mi no a puntr’é ni bisa nada. 
Ta mucha mi tabata. Pero mi ta- 
bata puntra mi mes sí na unda el 
a haña e renchinan aki. Straño pa 
un persona ku a kaba di sali será.” 
Na momentu ku Dalila a ripará ku 
su tata tabata stabil, ku su bida 
parse di a kambia, e tambe a bai 
Hulanda. 
Pero semper el a keda ku kontak- 
to ku su tata, kende tabata yam’é 
regularmente na telefòn. 
“Den kuminsamentu mi tata i mama 
no tabatin kontakto. Pero despues 
e relashon a drecha. Despues di 
tempu, ora ku mi tata yama mi, 
e tabata puntra kada bes pa mi 
mama. Kada bes: ‘Kon bai ku bo 
mama?’ Te ku un dia mi a bis’é den 
forma di wega. ‘Bon, ta pa mi bo ta 
bèl, òf ta pa mi mama.’ I un dia mi 
a laga nan papia ku otro. Asina e 
kontakto entre nan dos a restable- 
sé. Esei a hasi mi tòg hopi felis.” 


Kabes di indjan 
Mientrastantu, siendo bèk na Bo- 
neiru, Wim tabata den relashon 
ku e mama di su yu hòmbernan 
Dudley i David. Tabata parse ku 
realmente Wim kier a duna un otro 
direkshon na su bida. Pues no 
kometé krímen mas. El a purba, 
pero no a logra. Un dje aktividat- 
nan na kua Wim a dediká hopi a- 
tenshon na kuminsamentu di e sig- 
lo aki tabata pintamentu di e kabes 
di indjannan ku ta dòrna un kanti- 
dat grandi di kas den e bario Nort 
di Saliña. Un persona di Rincon 
tabatin e malchi, e forma, pa traha 
e kabesnan aki. Wim i su partner 
Chinta tabata pinta i bende nan. 
E konsiensia i orguyo di e norteño 
a kuminsá krese na 1998, tempu 
ku a tene pa promé biá sele- 
brashon di ‘Dia di Boneiru’ den e 
bario aki. Na e okashon ei tambe 
e grupo Glenn i su Gèn a lanta, 
miéntras ku Bòi Antoin a publiká 
e buki ‘Pueblo di Kunuku Bieu’, ku 
ta bai tokante historia di e bario. E 
outor a dediká henter un kapítulo 
den e buki aki na ‘The Fugitive’. 
Antoin a splika: “Ibi Evertsz, nos 
famia, a regla e entrevista ei pa 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 
11 


Un pintura di piskadó Miguel 
Domacassé, konosí komo Chidò 
òf Dòchi. Wim tabata su kompa- 
ñero durante piskamentu. 


Bou dje palu aki, awe un ‘ruina’, Wim a sinta konta Bòi Antoin su 
historia di bida na fin di siglo pasá, algun tempu despues ku el a 
kaba sinta su kastigu di prison pa asesinato di Laura Wirs. 

mi. E tabatin bon kontakto ku Wim. 
Anke mi tabata konosé Wim bon, 
mi no a riska pidié mi mes. El a bai 
di akuerdo i nos a kore den mi djip 
Suzuki Samurai bai Ser’i Montaña. 
Nos a sinta bou di e palu di oliba 
riba e banki di sèmènt kombersá. 
El a konta tur kos. Sinembargo mi 
mester a sefta e informashon ku 
m’a haña e atardi ei.” “Mi ta kere 
ku awe ku e no t’ei mas mi por bisa 
ku el a atmití nan ta komentá ku ta 
un señora ku tabatin un tienda den 
e parti nort di e bario a pleg’é. E ta- 
bata hòrta kos den e tienda aki. E 
señora tabata hende grandi kaba. 
E señora lo a laga sa ku esun ku 
ta hòrta na su tienda lo sigui hòrta 
den su bida. I esei a sosodé. Ta un 
kos ku mi no a pone den e buki.” 


Piskadó 
Wim tabata gusta piska. Tambe 
piki kokolishi i koncha na kosta. 
Mas aleu kue yuana den mondi pa 
e kome. Pero tambe hòrta kabritu. 
Un teritorio na unda e tabata operá 


hopi tabata Bolivia. tantu yuana 
komo kabritu e por a haña den e 
teritorio di Bolivia. Wim tabata tan- 
tu hòmber di mondi komo hòmber 
di laman. Mayoria bes Wim tabata 
bai piska ku otro hende ku nan 
boto. Por ehèmpel el a piska huntu 
ku e konosido Chidò Domacassé. 
Den e tempu ei asta el a haña un 
kuartu serka Machi Dodo, mama di 
Chidò, pa e keda drumi pa asina 
por bai laman tempran. Tabatin 
tempu tambe ku Wim mes tabatin 
boto. Esaki tabata den e añanan 
ku el a regresá Boneiru despues di 
su kastigu largu di prison na Kòr- 
sou. 


Mondi 
Supervisor òf vitó di Bolivia den 
añanan sesenta tabata Rex Booi. 
E tabata atendé ku Bolivia pa Ri- 
cardo Hart, kende tabata biba na 
Kòrsou.Tabatin un bon relashon 
entre Rex i Wim. Wim a bisa esaki 
tambe den e entrevista ku Bòi An- 
toin a tene kuné pa e buki ‘Pueblo 


di Kunuku Bieu’. Rex tabata kon- 
tratá algun hòmber di Nort di Sali- 
ña pa hunta kabritu p’e den Bolivia. 
Wim Cicilia tambe sa bai ku e gru- 
po aki. Kisas pa keda amigu kuné, 


konosiendo su reputashon, Rex 
tabata pèrmití Wim pa kue kabritu 
den Bolivia. Kisas no kabritunan di 
Bolivia mes, pero di kunukeronan 
den besindario, ku nan bestianan 
tabata logra subi e tereno inmenso 
aki. Manera a bini dilanti den ku- 
minsamentu di e seri aki, Wim Ci- 
cilia a bisa ku el a yega di pidi Rex 
pa yud’é buska su tata, un mili- 
tar merikano stashoná na Tanki 
Maraka den Segundo Guera Mun- 
dial. Rex no a logra. Anita Booi, yu 
muhé di Rex, a komentá ora ku e 
morto di Wim a bira konosí: “Wim 
tabatin un rèspèt enorme pa mi 
tata. Mi tata tabata stima Wim. Nin- 
gun hende por a bisa nada di Wim. 
Papie tabata bisa ku e no ke 
tende.” “Den Bolivia un biá un ru- 
man di mi ku ta biba den eksterior 
tabata keiru ku su kasá i Wim a 
sali riba nan, puntrando kiko nan ta 
hasi den Bolivia. Mi ruman a bisa 
ku e ta yu di Rex Booi. Mesora 
Wim a bisa ta o.k. i a disparsé den 
mondi”, Anita ta kòrda. Pa straño, 
asta kontradiktorio, ku e por zona, 
Wim tabata defendé Rex i Bolivia 
kontra hendenan ku tabata kana 
hasi malu den Bolivia. 


Wim Cecilia ta bisa ku si bo por piska bo no ta muri di hamber na 
Boneiru. Bo ta kuminsá piska riba waf, na baranka i despues den 
boto. E foto aki ta di aprel 2014. 


E famoso kabesnan di indjan ku Wim tambe tabata yuda pinta. 
Hopi kas den Nort di Saliña tin e dekorashonnan aki. 


Den tempu ku e tabata piska huntu ku Chidò, Machi Dodo a pèr- 
mití pa Wim haña un kuartu na nan kas, pa asina e por a lanta 
tempran bai laman. 


Wim tabata konosé e tereno di Bolivia, anterior plantashi, den su plant’i man. 

Un Iglesia “bibu, mester di 


outentisidat, sanashon i ku ta 
anhelá kada be mas na ser un 
komunidat ku ta selebrá i 
anunsiá e alegria di Evangelio, 
siñando na kaba i diserní hun- 
tu”. Segun kardinal Mario 
Grech, esaki ta e kuadro ku ta 
lòs di e lektura di e resúmen- 
nan mandá dor di Konferensi- 
anan Episkopal, religiosonan i 
gruponan di laiko di henter 
mundu ku bista riba e di dos 
etapa di e proseso sinodal: e 
fase kontinental di Sínodo to- 
kante sinodalidad. 


“Pa komprendé e proseso 


sinodal -e kardinal a bisa-, ta 
nesesario pensa riba un fértil 
sirkularidat di profesia i diser- 
nimentu”. 


“E siguransa di loke e Spir- 


itu ta bisa Iglesia – el a añadí 
despues- ta bini únikamente 
oa huntu sinti , òf mas bien 
permití e konvergensia den fe 
di e pueblo di Dios, ku ta ser 
realisá atraves di skuchamen- 
tu mutuo”. I al respekto, kon- 
testando na un pregunta to- 
kante skuchamentu di e parti- 


darionan di e rito prekonsiliar, 
el a bisa: “Ningun hende 
mester sinti su mes ekskluí”, 
pero “tambe mester skucha e 
obispu, pasobra tin be ta kore 
e riesgo di un monólogo”. 
Sin embargo, laga nos tene 
kuidou. “Sínodo no ta un par- 
lamento kaminda ta tuma de- 
sishonnan pa mayoria”. I si 
den Iglesia tin esnan ku ta kana 


na man drechi i esnan ku ta 
kana na man robes, esnan ku 
ta bai padilanti i esnan ku ta 
bai patras, nos tur mester kana 
mirando a Kristu”. Asina kar- 
dinal Jean-Claude Hollerich, 
arsobispu di Luxemburgo i re- 
lator general di e próksimo 
asamblea general ordinario di 
e Sínodo a bisa. 


Ta kuminsá ku e di dos etapa di 
Sínodo: E etapa kontinental 


kardinal Mario Grech 


Kardinal Jean-Claude Hollerich 


Dikon ta asina fásil papia malu di otro? 


Outor: P. Fernando Pascual 


Papia malu di otro ta suma- 


mente fásil. Ta sufisiente pa 
pone un personahe di bida 
polítiko , ekonómiko, depor- 
tivo, kultural, religioso den 
spòtlait, i lansa palabra akusa- 
torio, normalmente adekuá den 
kada sirkulo. 


Imaginá nos mes, por 
ehèmpel, ora ta trata di papia 


malu di un bankero. E kri- 
tikadó lo suponé ku e tin 
kuenta shushi, ku e ta hòrta, 
ku e ta gaña. Kon e ta manehá 
sèn, krítikanan ta bai den otro 
ambiente: sigur e bankero lo ta 
permití su mes un bida luhoso, 
e lo ta infiel na su esposa, e lo 
e ta gaña su amigunan, e lo 
soborná polítikonan. Ademas, 
mundu di finansa ta yen di 


hende ku ta pertenesé na sos- 
iedatnan sekreto. E lo ta un 
mazòn o miembro di otro or- 
ganisashon mas o ménos 
sekreto? 


Sospecha ta sosodé ku fasili- 
dat. Si ademas, ya tabatin al- 
gun notisia o insinuashon den 
prensa tokante e persona en 
kuestion, tur kos ta kla i “pro- 


ba”: e akusashonnan tin un 
sosten sigur, e amigu di kríti- 
kanan ta krese den su trankil- 
idat na ora bolbe ataka e ban- 
kero deklará komo ladron. 


E mekanismo ku ta hiba nos 
den direkshon di papia malu , 
por lo tantu ta parse masha 
simpel, fásil, alkansabel pa 
gran mayoria di hende. Kasi 
tur hende por papia malu di 
otro: un hóben di su profesor- 
nan universitario; un trahadó 
di su hefenan o di su ko- 
mpañeronan; un polítiko di 
polítikonan di otro partido o 
di algun kolaborador ku 
mester ser tumbá pa por “subi 
“; un periodista di su direktor- 
nan o di otro persona; un fut- 
bolista di su entrenadó (o di 
entrenadó di e ekipo kontrin- 
kante); un persona di kualke 
otro rasa, di otro nashonali- 
dat, di otro kultura, o di otro 
religion. 


Tras di tur e atakenan verbal 
aki ta skonde un mekanismo 
sikológiko ku ta laga mira kon 
violensia di palabra tin un base 
mashá frágil. Pasobra un anti- 
patia, un aktitut hostil, miedu 
di kompetensia, o e sospecha 
patológiko, ta sufisiente pa lan- 
sa krítika venená, pero no pa 
bira mihó hende, pa respetá 
hustisia, pa mira e susesonan 
manera nan a sosodé, pa de- 
fendé esnan inosente i akusá 
e berdadero kulpabelnan. 


Fragilidat di e base no ta de- 
struí e fásil ku ta resultá papia 
malu di otro. Sosiedat ta per- 
mití hopi forma i situashon ku 
ta kondusí na formulá husga- 
mentu, ofresé opinion, redaktá 
teksto di atake. E mundu di 
Internet ta fasilitá ainda mas e 
krítikanan danki na anonima- 
to (no semper bon garantisá) 
tras di kua hopi ta skonde pa 
lansa krítika kruel o inkluso 
kalumnianan sumamente in- 
hustu. 


TA por lo tantu, fásil, masha 
fásil, papia malu di otro. Mas 
fásil ku hòrta, presisamente 
pasobra ta eksistí tiki mekan- 
ismo pa persiguí mentira, i pa- 
sobra den algun ambiente a 
aklamá hasta e apsurdo “lib- 
ertat di ekspreshon”, komo un 
sorto di patènt pa papia tur 
sorto di falsedat, difamashon 
i kalumnia. 


Loke no ta resultá asina fásil 


ta sana e raisnan ku ta hiba na 
krítikanan destruktivo, na heri- 
dá e próhimo ku palabranan 
kruel. Si a lo ménos nos habri 
nos wowo pa e daño ku pala- 
bra formulá kontra di esnan 
kritiká por proboká; si nos lo 
por a sospecha ku tin krítika 
kapas di destruí bidanan frágil, 
di kibra matrimonio, di 
proboká depreshon... kisas 
nos lo a pensa dos bia promé 
di lansa akusashonnan gratuito 
o kalumnianan kruel. 


For di un gritu di alma, santa 
Faustina Kowalska a splika 
kon “riba lenga tin bida, pero 
tambe tin morto. I tin ora ku 
lenga nos ta asesiná, nos ta 
kometé asesinatonan outénti- 
ko” (Diario n. 119). 


Ta p’esei Hakobo, den su kar- 
ta, ta atvertí e promé kristian- 
nan tokante e peligernan di len- 
ga: “en kambio lenga si ningun 
hende tabata por a dominá; 
lenga ta malbado, inkontrola- 
bel i yená ku venenu mortal. 
Nos ta us’é pa alabá nos 
Señor i Tata, i tambe pa mald- 
ishoná hende, ku ta kreá seg- 
un imáhen di Dios; palabran- 
an di alabansa i maldishon ta 
brota for di mesun boka, ru- 
mannan esei no por” (Hk. 3,8- 
10). 


Tin ku rekonosé esaki: ta re- 
sultá masha fásil papia malu, 
pasobra tambe ta resultá 
masha fásil warda renkor, pro- 
mové sospecho, hoga den en- 
vidia, lansa atake yen di rabia 
i di kobardia den direkshon di 
esnan serka o esnan leu. 


Dilanti e grave riesgo di peka 
den forma destruktivo ku len- 
ga te na punto di destruí famia 
di e inosente, nos por dirigí un 
orashon humilde na Dios pa E 
por limpia nos kurason di tur 
envidia i mal intenshon, p’asina 
e hasi nos hustu, p’asina E 
aserka nos na e amor ku ta ser 
konstruí riba bèrdat i rèspèt. 


Asina lo ta posibel rekonosé, 
ku humildat i ku hustisia, ku 
únikamente Dios sa loke tin 
paden di kada hende, i ku 
otronan mester ser tratá ku e 
amor i rèspèt meresí relashoná 
ku kriatura- i kompañeronan 
di kaminda riba e biahe komun 
ku ta hiba nos, si nos ta bon, 
na e enkuentro eterno ku un 
Dios ku ta stima tur hende. 

KRALENDIJK -- For 
di un temporada largu kaba 
trahadónan di Kooyman 
B.V. Boneiru, no tabata 
kontentu ku e servisio ku 
nan tabata haña di nan sin- 
dikato anterior i a mustra 
interes pa bira miembro di 
AFBW. Despues ku AFBW 
a mustra e trahadónan kiko 
ta e pasonan promé ku nan 
mester tuma pa por afiliá na 
AFBW, trahadónan porfin 
por bisa ku awe nan repre- 
sentante sindikal ta AFBW. 
AFBW a yama un re- 
union general ku e tra- 
hadónan di Kooyman i 
den e reunion akí a duna 
splikashon amplio di kiko 
nan por spera di AFBW i 
despues e trahadónan a bira 
miembro di AFBW. 


Mas trahadó ta afiliá na e sindikato 
AFBW ta representá trahadónan di Kooyman 


Despues a sigui e parti 
atministrashon, entre otro 
partisipashon i introduk- 
shon na Kooyman, fir- 
mamentu di e konvenio 
di rekonosementu, insta- 
lashon di shopsteward di 
Kooyman i tambe a kumin- 
sá ku tratamentu di e pro- 
tokòl di negoshashon pa un 
CAO nobo. 
AFBW ta sigui konsien- 
tisá trahadónan pa afiliá nan 
mes na un sindikato, den un 
sindikato bo ta mihó sirbi. 
Uni bo mes den un sindi- 
kato pa bo sa bo debernan i 
tambe bo derechonan. 
AFBW ta yama bon biní 
na tur e miembronan di 
Kooyman i danki pa ta for- 
ma parti di e famia grandi 
di AFBW. 
AFBW ta gradisí tur e 
trahadónan ku a buta nan 
konfiansa den e sindikato i 
ta pidi tur trahadó pa keda 
den union, pasobra den 
union tin forsa. 


KRALENDIJK -- E 


Kas di Kuido ta eksitoso 
Covid a baha konsiderablemente 


kantidat di pashènt di Co- 
vid na Kas di Kuido, a baha konsiderablemente, 
danki na introdukshon di e 
loke Fundashon Mariadal 
ta yama ‘medidanan di ko- 
horte’. 
Di e 73 habitantenan, 
awor akí 11 ta positivo ai- 
nda. Pa motibu di e resul- 
tado akí, den e siman aki 
gradualmente Fundashon 
Mariadal por hasi e ‘ko- 
horte’ mas chikitu. 
E habitantenan no tin 
mag di risibí bishita ainda. 
Mariadal su aspirashon 
ta pa por permití esaki mas 


pronto posibel atrobe. 
Famia di e habitantenan 
kontinuamente ta haña in- 
formashon tokante e situ- 
ashon. 
Bishita na e departa- 
mentonan 
Sentebibu 
i 
Special Care, sí ta permití. 
Bishitantenan mester bisti 
e tapa boka korekto. 
Tapa boka di katuna no 
ta adekuá. 
Fundashon Mariadal ta 
ta supliká bishitantenan ku 
tin keho ku ta kuadra ku 
un vírùs, pa keda kas. 


KRALENDIJK-- Señor 
mr. W.E. (Walter) Kupers 
lo bira e fiskal mayó nobo 
di Boneiru, Sint Eustatius i 
Saba. Konseho di Minister 
di Reino a disidí pa nombra 
su persona riba propuesta 
di Minister di Hustisia i Se- 
guridat, Yeşilgöz Zegerius. 


Nombramentu di Fiskal Mayó di 


Boneiru, Sint Eustatius i Saba 


Kupers lo kuminsá su 
trayektorio komo Fiskal 
Mayó promé di òktober 
2022 na parkèt di promé in- 
stansia di Boneiru, Sint Eu- 
statius i Saba (islanan BES) 
di Ministerio Públiko. 
Aktualmente e ta fiskal di 
“Criminele Inlichtingen en 


Bijzondere Ge- 
tuigen” (Inteligensia Krimi- 
nal i Testigu Spesial) na e 
parkèt di e distrito Oost- 
Brabant. 
Anteriormente 
e tabata fiskal di “Onder- 
zoeken en Ondermijning” 
(Investigashon i Anti Ko- 
rupshon/Supvershon). 

KRALENDIJK- 
“Den 
prizòn mi ta kome pan, 
kuminda kayente i hopi 
kos”, e sospechoso Bryant 
S.A.D.J. (25) ta kontestá 
pregunta di hues. mr. Snit- 
ker. Riba djabièrnè 19 di 
ougùstùs 2022 Korte den 
Promé Instansia a atendé 
e kaso penal pro forma. 
Ministerio Públiko (OM) ta 
akus’é di violashon di Lei 
di Opio. 
Mr. 
Marius 
Teengs- 
Gerritsen tabata e fi skal 
den e kaso i abogado mr. 
Anthony Nicolaas tabata 
enkargá ku e defensa. Bry- 
ant ta enkarselá den Insti- 
tuto Hudisial Hulanda Ka- 
ribense (JICN) den kuadro 
di aresto preventivo. Pues 
wardadónan di prezu a es- 
koltá e sospechoso pa sala 
di korte. 
Daisy Hoyer a fungi 
komo intérprete. Tin ku 
remarká ku e abogado no 
a presentá na tempu pues 


Pro forma kaso violashon 
lei di Opio 


hues a hasi uso di e okashon 
pa hiba un kombersashon 
trankil ku e sospechoso. 
“Bo a diskutí e dosié ku 
bo abogado?”, hues ta pun- 
tra. 
“Si”, Bryant a kontestá. 
“Bo ta haña bishita den 
prizòn?” 
“No hopi”, Bryant ta 
bisa. 
“Bo 
ta 
traha 
den 
prizòn?”, hues ta bolbe 
puntra. 
“Nò, mi ta bai skol. Les 
di muzik.” 
Na momentu ku e abo- 
gado a presentá, hues a sp- 
lika ku lo no atendé e kaso 
den su kontenido. 
“Mi kliente ta atmití tur 
kos. Nos por atendé e kaso 
awe mes”, segun mr. Nico- 
laas. Korte den Promé In- 
stansia lo atendé e kaso riba 
29 di sèptèmber 2022. 
Foto: Sospechoso Bry- 
ant S.A.D.J. rumbo pa sala 
di korte. 


KRALENDIJK 
– 
Gezaghebbernan 
na Karibe Hulandes 
tin un obligashon di 
prinsipio pa por par- 
tisipá na votamentu 
den Kolegio Eheku- 
tivo, pero esaki den 
bista di Sekretario 
di Estado Alexandra 
van Huffelen, no por 
keda spliká komo un 
obligashon di voto. 
E 
mandatario 
tambe 
no ta haña ku el a informá 
Tweede Kamer inkorekto, 
dor di pretendé ku geza- 
ghebbernan por vota sí nan 
ta deseá esaki. Sí e preten- 
shon akí i e moshon ku a 


Sekretario di Estado Alexandra van Huffelen: 
Gezaghebber no tin obligashon di 
voto pero obligashon di prinsipio 


sigui ta mustra komo un 
draimentu di orea di geza- 
ghebber Edison Rijna, tam- 
poko por ta indikashon pa e 
pidi èksküs. 
Frakshon di PVV a urgi 
pa medio di preguntanan 
por eskrito relashoná ku 
e reproche di un kantidat 


grandi di Parlamento, 
ku Rijna a partisipá 
na un votashon to- 
kante 
otorgamentu 
di pèrmit di kon- 
strukshon di Sunset 
Beach Resort, pèrmit 
ku entre tantu a keda 
rechasá. E ponensia 
akí no ta na su lugá, 
parse for di kontesta 
di e sekretario di es- 
tado, pasobra e obligashon 
di prinsipio ta obligá geza- 
ghebber vota. 
Sinembargo van Huffe- 
len den su propio move- 
shon ta duna di konosé ku e 
ta mira e moshon komo un 
sosten kontra lomba. 

KRALENDIJK -- MPB 
ta sigui krea lidernan nobo. 
Marylou Felida ta forma 
parti di e famia di MPB i ta 
kanando e trayekto pa for- 
ma parti di e lista di MPB 
pa elekshon di Konseho 
Insular 15 di mart 2023. 
Na e momentonan aki Ma- 
rylou ta miembro di MPB 
su komishon di formashon, 
ku ta organisando diferente 
training pa yuda forma 
lidernan nobo. 


Ken ta Marylou 
Marylou su tata (e.p.d.) 
a nase na Boneiru i su 
mama (e.p.d.) ta di Kòrsou. 
E mes a nase na Kòrsou, 
pero ta biba na Boneiru i ta 
traha komo konsehero den 
e departamento di rekurso 


MPB ta sigui krea lidernan nobo 
Marylou Felida ta djòin MPB 


humano 
na 
Fundashon 
Mariadal. Promé ku esaki 
e tabata traha na St. Elisa- 
beth Hospital pa 16 aña na 
e departamento di rekurso 
humano. Banda di su fun- 
shon diario, Marylou ta 
un entrenadó boluntario di 
natashon pa mas ku 7 aña. 
Den esaki hasiendo uso di 
su eksperensia, komo ku e 
mes a hasi e deporte di na- 
tashon pa mas ku 15 aña i 
alabes komo entrenadó, e 
ta hasi uso di su abilidat- 
nan pa coach i motivá loke 
ta bini dilanti den su área 
profeshonal di rekurso hu- 
mano. 


Arena polítiko 
Marylou ta un persona 
aktivo ku ta gusta skucha, 


konsehá i yuda hende. E 
tabata un temporada aktivo 
den JCI, organisando dife- 
rente proyekto pa pueblo 
for di e hóben te na e per- 
sona mas avansá. Tambe e 
ta aktivo den Fundashon 
Avanti, ku ta aktivo den e 
bario di Antriol. E tipo di 
fundashonnan aki ta hopi 
bon pa yuda i tende e pre- 
okupashonnan ku ta biba 
serka habitantenan den su 
mes bario. Trahando den 
bario, e interes a lanta pa 
yuda riba un eskala mas 
grandi, esta traha pa yuda 
tur bario di Boneiru. Pa e 
motibu akí Marylou a djòin 
polítika. Promé lesando e 
programanan di akshon di 
partidonan na Boneiru, el 
a saka e konklushon ku ta 
MPB ta e partido ku por 
sigui trese kambio i sigui 
krea un mihó kalidat di bida 
pa e pueblo di Boneiru. 


KRALENDIJK 
– 
E 
hóben 
Jayson 
Pourier, 
kende a lanta na Boneiru, 
djabièrnè último a estrená 
su promé kansion ritmo ba- 
chata, ‘Te Extraño’, atraves 
di su página di feisbuk. No 
ta promé kantika ku Jay- 
son ta estrená i sin duda e 
tin plannan pa sigui kanta 
i yega na un albùm den fu- 
turo. BONERIANO a hiba 
un kombersashon ku Jay- 
son, kende a konta kon el a 
yega na e kantika aki. Kan- 
tamentu ta algu ku semper 
e ta gusta. 


Jayson Pourier a estrená bachata ‘Te Extraño’ 


Jason tin 33 aña i ta 
bibando pa un temporada 
kaba na Hulanda, kaminda 
ku el a studia den e sektor di 
hóreka. Su pashon semper 
tabata músika. Na Boneiru 
el a partisipá komo tum- 
bero na festival di tumba i 
tambe e tabata toka drùm. 
Siendo na Hulanda Ja- 
son a sigui move riba e 
tereno di músika i el a yega 
asina leu ku e tabata pre- 
sentá fi ho na un establesi- 
mentu di hóreka kantando 
riba pista i asina entretené e 
klientenan. E ta kanta dife- 


rente tipo di kansion, pero 
segun e ta splika ku e hu- 
landesnan gusta mas kanti- 
kanan latino, manera salsa, 
merengue i bachata. 
Jason a konta: “Durante 
pandemia, tur lugá tabata 
será i mi tabata hopi na kas. 
Aki mi a haña hopi inspi- 
rashon pa sigui kanta. Mi 
ruman, Bryan, a stimulá 
mi pa mi saka un kantika. 
Esaki mi a hasi tambe aña 
pasá, despues ku mi a saka 
mi kantika titulá ‘Pòrnada’ 
ku, ta un ritmo kombiná.” 
“Mi mes no ta skirbi. 


Mi a aserká Rusty ‘Boeis 
Flavor’ Comenencia i Ro- 
shently 
‘Rush 
Droms’ 
Martina pa skirbi i areglá e 
kantika aki i aña pasá nos a 
estren’é. 
Mi a keda ku gana pa 
sigui kanta propio kantika, 
banda di kantikanan popu- 
lar di otro artisita. E aña 
aki, huntu ku e mésun tim, 
nos a yega na un kantika 
nobo den forma di bachata 
titulá ‘Te Extraño’. Den tur 
e ritmonan ku mi sa kanta, 
bachata ta mi faborito. Mi 
ta fanátiko di Prince Royce 


i na luna di yüni mi tabatin 
e oportunidat di mir’é pro- 
mé biá den un presentashon 
na Zuiderpark. Sin duda e 
presentashon aki a inspirá 
mi mas ainda pa mi sigui. 
Mi kantikanan favorito di 
Prince Royce ta ‘Stand by 
me’ i ‘La carretera’”, Jay- 
son ta splika. 
Djabièrnè último a kan- 
tika ‘Te Extraño’ a keda 
estrená i por skucha esaki 
riba e kanal di youtube JP 
Entertainment di Jayson òf 
por sigui’é tambe via di su 
página di feisbuk. 

KRALENDIJK -- Un 
di e sitionan turístiko ku ta 
pèrkurá pa hopi turista tur 
dia di nob,o ta Comuna 13. 
Fittipaldi Pietersz a bishitá 
e área i a kana un parti di 
e área. 
Un dia ta poko pa kana 
henter e ruta di Comuna 
13. Ta un área ku tabatin 
hopi malbado, sinembargo 
gobièrnu a opta pa traha 
trapi i organista e sitio, asi- 
na krea trankilidat na e área 
grandi di un bario. 
E hendenan di e bario 
awendia ta hasi kantidat di 
negoshi tur dia ku turista 
ku ta bishitá e pasadanan 
ku tin meimei di e kasnan 
trahá den barika di seru. E 
hendenan di bario a pinta 
gran parti di muraya i han- 


chi den e área i tur hende ku 
pasa ta kasi obligá pa saka 
potrèt di bunita ku e área ta. 
Nan ta hasi negoshi di 
bende paña, kos di kome i 
bebe, sombré, pèchi i hopi 
mas. 
Tin kantamentu, balia- 
mentu, show di baile i mas. 
Hende ta guia stashona- 
mentu di outo, ta kontrolá i 
ta kobra algu. 
Na Medellín sí bo no 
siña kon pa hasi kualke 
kos pa gana sèn, bo no ta 
sobrebibí. No por papia di 
komparashon ku Boneiru. 
E palabra ònderstant no ta 
ni eksistí, te pa bisa e no ta 
yega. 
Fittipaldi: “Mi a pidi un 
miembro di ehérsito pa mi 
saka potrèt huntu kuné i el a 


Comuna 13 otro área turístiko hopi gustá 


aseptá mi petishon. Tin biá 
hende ta papia ku e lugánan 
aki ta peligroso, kisas sí, 
pero tin hopi hende di se- 


guridat i e siudadanonan 
mes ta totalmente kontra 
ladronisia.” 
Comuna 13 ta un di e 


diferente atrakshonnan ku 
Medellín tin pa ofresé, ku ta 
pon’é komo di tres pais mas 
gustá pa turista na mundu. 

KRALENDIJK – Sele- 
brashon di Dia di Boneiru, 
djamars seis di sèptèm- 
ber, e aña aki ta tuma lugá 
den e bario di Tera Kòrá. 
E parti protokolar den 
ora-nan di mainta, ta tuma 
lugá dilanti Ofisina Prinsi- 
pal di Gobernashon. E ko- 
mishon di selebrashon Dia 
di Boneiru, enkabesá pa 
diputado Nina den Heyer, 
djaluna a papia ku prensa 
tokante e programa di dia 
6 di sèptèmber. Jean-Anne 
Winklaar, Suhaily Martis, 
representante di SKAL i 
diputado den Heyer, a pa- 
pia na e okashon, kaminda 
diputado den Heyer a bisa e 
aña akí tin selebrashon di di 
Boneiru mas mihó ku aña 
pasá, debí na e asuntu di e 
pandemia di Covid-19. Pa 
e aña aki e tópiko ta ‘Nos 


Selebrashon Dia di Boneiru 
den Tera Kòrá 


muchanan’. Sea mama òf 
tata, nos muchanan di Bo- 
neiru ta di nos tur, nan ta 
nos tesoro i orguyo i lo kar- 
ga nos isla den futuro. Ape- 
sar di e tempu fastioso ku a 
pasa, por a mira e talento ku 
e muchanan tin. P’esei riba 
Dia di Boneiru nos ta pone 
nan den lus, segun diputado. 
Diputado den Heyer a bisa, 
hopi hende for di eksterior 
ta bin Boneiru awor ku por 
move di un isla pa otro poko 
mas fásil debí ku kasonan 
di Covid-19 a baha konsi- 
derablemante na e islanan 
ABC. Di parti di presidente 
di e organisashon, Jean- 
Anne Winklaar, el a bisa: 
“Nos ta organisá Dia di Bo- 
neiru e parti protokolar, na 
e sitio di stashoná dilanti di 
Ofisina Prinsipal di Gober- 
nashon. Tin barku di turista 


e dia akí i for di dia 5’or ta 
sera algun kaya den e área 
di e aktividat. Bin tempran 
pa harma stènt, pasobra ta 
bai tin gruponan uniformá 
stashoná den e área.” 
E parti kultural ta den 
bario Tera Kòrá. Aki tambe 
ta sera algun kaya i gobièr- 
nu ta informá mas spesífiko 
di esaki pronto, Winklaar a 
bisa. 
Winklaar a sigui bisa, 
riba e mainta ta bai tin e 
parti 
protokolar, 
parada 
uniformá, hisa bandera i 
otro parti di e programa ku 
entre otro kantika di grupo 
Kor Flor di Coromoto ku 
ta bai interpretá himno di 
Boneiru. Tambe ta bai tin 
presentashon di ganadó i 
segundo finalista di e fes- 
tival Kanta bo Boneiru. 
Gezaghebber Rijna tambe 


ta dirigí palabra i na final 
un show organisá pa di An- 
gelo Emerenciana. 
Suhaily Martis a papia 
di e parti kultural. 
“For di 12’or di mèrdia e 
ta kuminsá den Tera Kòrá. 
Diferente grupo ta presentá 
i e parti ofisial ta 6’or di 


atardi. Ta bai tin rekonose- 
mentu na algun siudadano 
di honor durante e aktivi- 
dat. 
Djaweps awor ta bai sin- 
ta ku esnan ku tin pèrmit pa 
stènt. No ta tuma mas hen- 
de pa pone stènt riba e dia. 
No tin mas espasio.” 


Tres mucha sintá ku masha atenshon pa sigui e 
festival Kanta bo Boneiru djasabra. 
BONERIANO a mira nan i saka nan potrèt. 
Na nan mirada, nan ta ekspresá: “Dia nos bira 
mucha mas grandi, nos tambe tin ku subi esena- 
rio. Master si, mester di kurashi, konosementu i 
disiplina pa nos ta eksitoso.” Meskos ku tempu 
nos ta chikitu, asina nan tambe ta imaginá pa 
yega na inspirashon pa futuro. 


Muchanan siguiendo Festival 
Kanta bo Boneiru 

Awèl sí. Mester spesifiká ki sor- 
to di kref. Poko dia pasá m’a mira 
algun dama turista bunita kòrá 
kimá pa solo. 

WILLEMSTAD – An- 
thony Jamanika (1958) a 
fayesé den fi n di siman na 
Kòrsou. E tabata un kono- 
sido eskritor i direktor di 
obra teatral i produktor di 
obra pa televishon. Dia 26 
di febrüari 1978 el a funda 
Teatro Arte ProBa, konosí 
tambe komo Grupo Kome- 
dia Arteproba òf Arte Tea- 
tral pro Bandabou. 
Desde kuminsamentu di 
añanan setenta e nesesidat 
dentro di teatro na Kòrsou a 
bira kada bes mas grandi pa 
desaroyá un propio forma 
di teatro, lòs for di inﬂ uen- 
sia hulandes. 
Fo’i loke ta konsiderá 
komo teatro popular a desa- 
royá eskritor i direktornan 


teatral manera Jamanika 
i Eligio Melfor. Tantu Ja- 
manika komo Melfor a 
logra konstruí un brùg entre 
e hende di pueblo i e mundu 
teatral elitario di Kòrsou. 
Un dje outornan hopi 
relatá na e grupo di Jama- 
nika tabata Eddie Pieters 
Heyliger. Huntu nan a aktua 
den un seri di presentashon 
na skol i den sentronan di 
bario. Despues nan a drenta 
Centro Pro Arte ku nan o- 
branan. Den añanan 80 i 90 
Jamanika a keda optené ék- 
sitonan komersial ku obra- 
nan teatral popular, manera 
‘Birina den Come Back’ 
(1987), ‘Atami riba dje’ 
(1989), ‘Celeste; e paloma 
blanku’ na 1994 i ‘Muhé- 


nan Rumbo pa 2000’, fi n di 
añanan nobenta. 
Mientrastantu na ku- 
minsamentu di e siglo aki 
Anthony Jamanika a trans- 
formá su grupo den Grupo 
Elouisa, nòmber el a usa 
tambe pa un kanal di tele- 
vishon ku el a kuminsá pa 
produkshon 
di 
obranan 
teatral riba pantaya. 
Un di e obranan di mas 
importante di e periodo aki 
den karera di Jamanika ta- 
bata ‘Ata! Nos a lubidá riba 
Mai’ (2009). 
For di e grupo di Ja- 
manika a lanta diferente 
grupo di su aktor i aktris- 
nan, manera Pachi Damon, 
Percey ‘Boskiwiri’ Benita i 
Juny Aniceta. 
Anthony Jamanika dirigiendo un obra pa televishon. 


ARUBA 
KÒRSOU 
Eskritor i direktor teatral 
Anthony Jamanika a fayesé 


KRALENDIJK – Bo a 
yega di tende di ‘vabbing’, 
esaki ta e último tendensia 
riba plataformanan manera 
Tik Tok ku serka hopi per- 
sona ta pone e wènkbrou- 
nan fris. 
No asina milagroso, pa- 


Atvertensia pa stòp ku ‘vabbing’ 


sobra ‘vabbing’ en realidat 
ke men ku hende muhé 
mester usa nan vògt vagi- 
nal komo perfume pa atraé 
eventual partner. 
Tampoko ta komprondé 
asina bon di unda e ta bini, 
pero esaki ta sí serka hopi 


tendensia riba media sosial. 
E término lo ta pa e pro- 
mé uso den un publikashon 
for di 2019. 
Algun hende muhé ta 
kere ku vògt vaginal ta sirbi 
komo fenómeno di un tipo 
di forsa di atrakshon riba 


eventual partner. 
En todo kaso, ‘vabbing’ 
ta nada ménos pa hari kuné, 
asina dòkternan ta bisa. 
E ta te asta peligroso. 


Infekshon 
Dòkter Paraskevi Dimi- 


triadi, un ginekólogo for di 
London, ta kompartí por 
ehèmpel e notisia ku tin 
tiki prueba te niun prueba 
ku ta demostrá ku hormona 
serka hende ta traha na me- 
sun manera ku serka bestia. 
Banda di esaki, e ta atvertí 
tambe pa infekshon. 
Dòkter Dimitriadi: “Sí 
bo usa dede sushi den bo 
vagina pa akumulá e vògt, 
e ora ei solamente bo por a- 
fektá e bandanan di vagina, 
pero bo ta plama e bakteri- 
anan tambe, dor di kua te 
asta por fi nalisá den un in- 
fekshon na boka di matris. 
Un hende muhé atvertí 
pues ta bal dos.” 


Awe si ta awe. Mi a kumpli ku un dia mas di ehersi- 
sio den laman, pero despues, nada, nada, nada. Un ﬂ akesa 
enorme a dal mi i esaki ta e úniko kos ku mi por a hasi. 
Mi no ta komprondé mi kompañeronan amante di drenta 
kushina. Ta djaluna, nan por a prepará algu pa kuminsá 
siman bon. (Un bon outor no ta splika su teksto, pero ami 
no ta un bon outor. E teksto akí ta solamente pa komplasé 
esnan ku ta kere ku ta kome so nos ta kome, ku ami ta un 
sinbèrgwensa ku ta probechá so i no tin masha kos posi- 
tivo di bisa. Komo un hende ku ta skirbi, mi ta hunga ku 
palabra, hunga ku e lesadó i hunga ku mi fantasia. Loke ta 
sali, no tur ora ta realidat. E foto ta unu bieu i tabatin algu 
pa komplasé stoma. I mas importante, mi kondishon ta 
mehorando ku e ehersisionan pisá ku mi ta hasi.) 


Pa: Rudy Domacassé 
Awe sí ta awe 

WILLEMSTAD.- 
Ku 
e solo ophetivo pa eko- 
nomisá 
riba 
gastunan 
den salubridat, a disidí di 
ekskluí tèstnan sikológiko 
pa 
finnan 
edukativo. 
Pero 
Konseho 
Sosial 
Ekonómiko (SER) si ta 
mira e importansia den 
esaki i ta rekomendá pa e 
Ministerio di Enseñansa, 
Siensia, Kultura i Deporte 
tuma e tèstnan aki over. 
Asina SER ta bisa den su 
konseho riba e proyekto di 
lei pa maneho di fondonan 
di 
Seguro 
Básiko 
(BVZ). Segun SER, loke e 


SER den su konseho ta haña ku; 
Mester mantené tèstnan sikológiko den enseñansa 


ta nota den e proyekto di 
lei ta ku, tin inkluí un parti 
den e promé liña di kuido 
sikológiko ku ta ekskluí 
tèstmentu ku finnan edu- 
kativo, pues pa enseñansa. 
E 
argumentashon 
ta 
ku e tipo di tèst aki no ta 
pertenesé na e kuido pre- 
ventivo ni kurativo i komo 
tal ku e lo ser saká for di e 
pakete. Sinembargo, SER 
ta konsiderá tèstmentu ku 
finnan edukativo di gran 
importansia, pa motibu 
ku no ta solamente e stu- 
diante sino tambe henter 
e komunidat ta ser sirbí. 


SER lo enkurashá gobièr- 
nu pa laga e Ministerio di 
OWCS tuma e tèstnan aki 
over, manera ta e inten- 
shon menshoná den e nota 
di aklarashon. Di otro ban- 
da SER ta duda ku e mi- 
nisterio aki lo ta disponé 
di sufisiente medio (hende 
i fondo) pa realmente tuma 
e provishon aki over i ehe- 
kutá esaki di un manera 
efektivo. Medionan di sos- 
ten i prótesis Tin un parti 
den e dekreto aki ku tam- 
be ta someté na kambio. 
E frase “ku lo ser duná” 
ta ser remplasá pa “ku lo 


por ser duná”. Pero SER ta 
konsiderá di sumo impor- 
tansia ku aseguradonan, 
e sektor paramédiko i 
suministradornan sa kiko 
pashèntnan 
tin 
derechi 
riba dje òf no, i komo tal 
ta urgi e Minister pa kita 
e kambio ei, i tambe duna 
un splikashon dikon ta 
proponé e kambio en kue- 
stion. Medionan di sosten 
i artifisial ku di akuerdo ku 
términonan médiko i para- 
médiko ta kai den katego- 
ria di prótesis ta ser duná 
den kaso ku nan ta aparesé 
riba e lista positivo. Dado 


momentu asta ta hasi men- 
shon di medionan sosten 
ortopédiko i meanan spe- 
sial. Pero tambe tambe 
SER ta di opinion ku, si 
komo konsekuensia di 
ekonomisashon den e pa- 
kete di medionan di soste 
ortopédiko i meanan spe- 
sial ta surgi e riesgo ku 
sierto problemanan no por 
ser tratá di un forma a- 
dekuá i ku e problema lo 
por empeorá, e lo tin komo 
konsekuensia 
inevita- 
bel kuido mas intensivo 
i spesialisá, i oumento di 
gastunan den kuido. 


WILLEMSTAD – Bu- 
reau Voogdijraad a tuma 
nota di publikashonan ku 
a bini dilanti den prensa i 
riba media sosial den kual 
un grupo di tata anónimo ta 
duna keho riba e forma di 
funshoná di e organisashon. 
Nan ta alegá ku no ta sku- 
cha nan. Bureau Voogdi- 
jraad ta lamentá esaki debí 
ku ta krea un impreshon 
negativo i inkorekto. 
E organisashon no por 
duna informashon tokante 
kasonan individual pa pro- 
tekshon di privasidat di e 
kliente. 
Pa aklará esaki Bureau 
Voogdijraad ta duna infor- 


Esaki en konekshon ku publikashonnan den media 
Voogdijraad ta aklará nan manera di funshoná 


mashon tokante su prose- 
duranan o sea su manera di 
traha. Bureau Voogdijraad 
ta un organisashon ku ta 
resortá bou di Ministerio di 
Hustisia di Kòrsou. Serka 
Bureau Voogdijraad e bi- 
enestar di e menor ta sen- 
tral. Bureau Voogdijraad 
ta e úniko organisashon ku 
konforme lei, Kódigo Sivil 
buki 1 artíkulo 238-243, tin 
e tarea pa sali na bienestar 
di tur menor entre 0 pa 18 
aña. E edat akí ta ku eksep- 
shon di e hóbennan ku e 
organisashon ta intermediá 
p’e pa alimentashon. 
E organisashon por in- 
termediá den e kaso akí te 


ku ora e hóben tin 25 aña 
di edat i ta siguiendo un 
estudio. Esensia di Bureau 
Voogdijraad ta pa hasi in- 
vestigashon 
i 
konsehá. 
For di 2016 Bureau Voog- 
dijraad a hasi un kambio 
den su prosedura di traha 
kaminda, entre otro, ta en- 
bolbí tur tata den tur inves- 
tigashon, te asina leu ku tin 
akseso na e tata. 
Tambe Bureau Voogdi- 
jraad ta traha transparente i 
ta kompartí ku kada kliente 
kiko e por spera. Ta trata 
kada kaso riba su mes i ta 
hasi un investigashon inde- 
pendiente i profeshonal. 
Bureau 
Voogdijraad 


ta investigá den prinsipio 
huntu ku e menor, su may- 
ornan (mama i tata) i ambi- 
ente sosial kiko ta nesesario 
pa e menor krese i desaroyá 
den un ambiente sano. Si ta 
nesesario e organisashon ta 
pidi hues pa intervení. 
E intervenshon semper 
ta bai tokante medidanan di 
gran impakto riba e menor i 
su famia, ku ta protehá me- 
sora òf invadí e derechonan 
básiko di un famia/bida 
privá. Interes di e menor ta 
semper sentral i bienestar 
di e menor ta e promé kon- 
siderashon den kaso di un 
posibel intervenshon. 
Den práktika Bureau 


Voogdijraad ta wòrdu aser- 
ká pa medio di diferente 
profeshonal ku ta sali di- 
lanti pa nan kliente, pero e 
organisashon tin ku bolbe 
enfatisá ku serka nan du- 
rante e investigashon ta e 
bienestar di e mucha ta sen- 
tral. Bureau Voogdijraad ta 
neutral durante e investi- 
gashon i den e konseho na 
korte. 
Apesar di esaki chèns ta 
grandi ku un partido lo ta 
mal kontentu. 
For di ora e kaso yega 
serka Bureau Voogdijraad, 
en general ta pasó tin un 
situashon ku partidonan no 
ta di akuerdo ku otro. 


WILLEMSTAD. 
- 
Giovanni Decaster Presi- 
dente di Sindikato Trans- 
porte Optimalisá (STO), a 
duna di konosé ku tur kos ta 
indiká ku lo bai tin bahada 
di preis di kombustibel, esta 
gasolin i disel. E loke ku ta 
remarkabel na opinion di 
Decaster ta ku e forma kon 
e informe aki ta bin dilanti, 
ta ku komunidat mester ta 
kontentu ku e bahada, pero 
di nan parti komo STO ku 


ta representá shofùrnan di 
bùs i taksista, lo no kai den 
e manipulashon aki mas. 
Pa motibu ku durante 
henter aña tabatin diferente 
oumento di preis di disel. 
Decaster a duna un 
ehèmpel ku durante e úl- 
timo oumentonan e disel 
a subi ku 50 sèn i awor ku 
e disel ta bai baha ku por 
ehèmpel 4 sèn, no por papia 
ku a duna e pueblo alivio, 
pa motibu ku e pueblo ta 


sigui sinti e peso di preis di 
kombustibel ora e ta yena 
su tanki. E ta sigui bisa 
ku un di e komponentenan 
ku MEO ta usa pa kalkulá 
tarifa di bùs, ta mantenshon 
di vehíkulo i durante e úl- 
timo 5 pa 6 añanan tabatin 
diferente kalkulashon hasí 
ku ta indiká ku tarifa di bùs 
mester a oumentá, pero pa 
motibunan polítiko a keda 
sin oumentá e tarifa di bùs. 
Pero tòg ta hisa korien- 


te, kombustibel i gas i tòg 
einan, Gobièrnu no ta kòrda 
ku e pueblo no por ku mas 
oumento. P’esei Decaster 
ta kere ku si durante e aña- 
nan tras di lomba e tarifa 
lo mester a subi ku 60 sèn 
konforme kalkulo di MEO, 
duna nan sikiera 50% di e 
60 sèn na oumento di tarifa 
di bùs. Di e forma aki nan 
ta haña sikiera algu bèk De- 
caster a bisa. Nan lo wak 
kon nan por sobrebibí. 


Finalmente Decaster a 
indiká ku e loke ku nan ta 
pidi pa pasa no ta un fa- 
bor nan ta pidi, ta tarifa ku 
MEO mes a kalkulá nan ta, 
pues ta un derecho esaki ta. 


STO lo no kai den e trampa di bahada di tarifa 
di kombustibel 

HULANDA – E ko- 
mando hulandes ku a re- 
sultá den situashon krítiko 
den hospital na Indianapo- 
lis, Estádos Unídos, despu- 
es di un tiroteo, a fayesé 
djadumingu anochi debí na 


Despues di tiroteo na Indianapolis 
Komando di kazèrne na 
Roosendaal a fayesé 


herida di bala. Su famia i 
koleganan tabata presente, 
esaki Ministerio di Defensa 
a informá djaluna mainta. 
A tira e militar di Korps 
Commanco Troepen (KCT) 
djasabra anochi. Na Engel- 


brecht van Nassaukazerne 
na Roosendaal, base di e 
kuerpo élite, bandera ta 
halvestòk. Durante e tiroteo 
dos otro komando a resultá 
heridá. Nan situashon ta 
konosí, segun Defensa, nan 


ta na tinu i ta papia. 
Tokante e edat di e ko- 
mando ku a fayesé, no a 
duna 
informashon 
mas 
aleu, un bosero di Defensa 
a laga sa. E edat di e otro 
víktimanan tampoko ta ko- 
nosí. 
Trágiko i sin sentido 
Ehérsito di Reino ta pa- 
pia tokante un insidente di 
tiroteo trágiko i sin sentido, 
ku komo konsekuensia ku 
e militar a pèrdè su bida. 
E tiroteo a sosodé durante 
tempu liber di e militarnan. 
E komandonan ta hasiendo 
ehersisio den e estado Indi- 
ana. E komandonan hulan- 
des tabata keda den e hotèl 
kaminda e tiroteo a tuma 
lugá. 
Polis lokal ta investigan- 


do di insidente. 
Propio investigashon 
Entre tantu tres reshèr- 
she 
di 
Koninklijke 
Marechaussee a yega In- 
dianapolis, un bosero di 
Koninklijke Marechaussee 
a informá. Nan ta ei nan pa 
buska propio informashon. 
Nan ta trata pa haña sa kiko 
realmente a pasa. E reshèr- 
shenan no ta kuminsá pro- 
pio investigashon, e bosero 
a enfatisá. “Pa esei nos no 
tin outorisashon.” 
Si ta deseabel, e reshèr- 
shenan sí por sostené polis 
lokal. Ainda Defensa no 
a risibí informashon nobo 
di polis lokal tokante e a- 
delanto di e investigashon 
i eventual detenshon, e 
bosero di Defensa ta bisa. 


Bandera na Engelbrecht van Nassaukazerne na Roosendaal ta halvestòk. (Foto: 
Erik Peeters) 


HULANDA – Awe kasi 
no tin moveshon di trein- 
nan di NS (Nederlandse 
Spoorwegen) na Hulanda. 
Solamente entre Amster- 
dam i Schiphol algun trein 
di NS ta kore. Tambe lo por 
mira moveshon di treinnan 
internashonal. 
Esaki ta punto kulmi- 
nante di un wèlga ku tin 
algun siman kaba den 
seno di personal di NS. 
Nan ta yama esaki un ‘Es- 


Wèlga di estafèt ta birando serio 
Treinnan di NS kasi no ta kore awe 


tafettestaking’, komo ku e 
wèlga tabata move di re- 
gion pa region, manera un 
kareda di estafèt. Motibu di 
e wèlga ku ta durando algun 
siman kaba tin di aber ku 
demanda di sindikatonan 
pa mihó pago I kondishon 
di trabou pa personal di NS. 
Tambe nan ke fòrsa NS 
pa tuma mas personal den 
servisio, komo ku tin un 
skarsedat grandi di per- 
sonal. Den siudatnan gran- 


di por haña konekshon ku 
metro i tram pa lugánan 
den serkania, pero entre e 
siudatnan grandi e wèlga ta 
sòru pa problema grandi di 
transporte públiko ku trein 
awe. 
Dos siman pasá a ku- 
minsá ku e wèlga aki. Kada 
dia den un region diferente. 
Pero awor ku a yega turno 
di e region sentral di Hu- 
landa NS ta realisá ku mihó 
para tur operashon di trein 


numa. E region sentral aki 
ta inkluí Utrecht, siudat na 
unda tin hopi konekshon di 
ruta di trein. 
Te ainda no tin un bista 
kon e situashon di trein lo 
ta djárason. Pa e dia aki e 
wèlga mester move pa e re- 
gionan sùit i ost. No ta ko- 
nosí ainda kua lo ta e kon- 
sekuensianan. 
E paralisashon di o- 
perashon di treinnan di 
NS awe lo tin un impakto 


grandi na Hulanda, komo 
ku hopi hende lo no por bi- 
aha ku trein. Mientrastantu 
ta kologá den aire kaba e 
menasa di un wèlga nasho- 
nal na NS, loke lo tin kon- 
sekuensia i impakto ainda 
mas grandi. NS a purba di 
tur forma pa a evitá e wèlga 
di awe, pero no tabatin otro 
posibilidat ku di stòp tur 
operashon, ku eksepshon di 
e trayekto di Amsterdam i 
Schiphol. 

ORANJESTAD -- Un to- 
tal di 43 participante a cum- 
insa cu e “BeYourOwnBoss” 
fall course 2022. En total ta- 
bata tin 78 registracion, unda 
cu un biaha mas, ambos lo- 
calidad na Oranjestad y San 
Nicolas a yena nan cuponan 
por completo. 
E 
programa 
“BeYou- 
rOwnBoss” ta un curso pre- 


senta pa Qredits Aruba cu 
e meta pa educa y prepara 
e cursistanan pa ta un em- 
presario exitoso den futuro. 
Qredits ta conoci pa su “mi- 
cro fi nancing” di empresan- 
an existente y tambe start- 
ups, y tin un trayectoria di 
yuda empresarionan cu nan 
negoshi. 
“BeYourOwnBoss” lo 


ofrece e cursistanan mas 
conocemento di e mercadeo, 
con pa skirbi un plan di ne- 
goshi y plan fi nanciero y tur 
e rekisitonan cu ta necesario 
y importante ora di habri un 
negoshi y maneha esaki ap- 
ropiadamente. Den pasado 
mas di 200 persona a fi na- 
lisa e curso exitosamente y 
a ricibi nan certifi cacion. E 


curso a cuminsa dia 23 di 
Augustus y lo termina dia 13 
di October. Lesnan lo wordo 
duna riba diamars y diahuebs 
di 6:30 pa 9:00 di anochi y 
lo wordo ehecuta na Colegio 
EPI y na EPB San Nicolas. E 
materia lo wordo duna door 
di docentenan Mr. Jeandré 
Hessen y Ms. Twyma Van 
der Biezen. Minister di asun- 


to economico, comunicacion 
y desaroyo sostenibel, Geof- 
frey Wever ta contento di 
por continua e colaboracion 
entre gobierno di Aruba y 
Qredits Aruba pa por haci 
e curso aki mas accesibel. 
E mandatario ta desea tur e 
cursistanan hopi exito y per- 
severancia pa fi nalisa e curso 
exitosamente! 


ST. MAARTEN – Kon- 
seho di Minister a proponé 
nombramentu di Ajamu 


Balu dor di Rei Willem 
Alexander, komo goberna- 
dor nobo di St. Maarten. 
E ta sigui Eugene Holiday, 
kende su segundo término 
ta terminá 10 di òktober i ta 
baha ku penshun. 
Nombramentu di Baly 
komo gobernador ta tuma 
lugá dia 10 di òktober, du- 
rante un reunion solèm di 


Staten di St. Maarten. 
Gobernador 
di 
St. 
Maarten ta representá Rei 
i e funshon aki ta hefe di 
gobièrnu di St. Maarten. 
Den e funshon akí, e ta rep- 
resentá e ministernan. 
Komo órgano di Reino, 
e gobernador ta kuida e in- 
teresnan di Reino. Rei ta 
nombra e gobernador pa un 


periodo di seis aña i e por 
kontinuá 
maksimalmente 
12 aña. 
Baly nasé na 1997 na St. 
Maarten, a studia derecho 
hulandes na Universidat di 
Amsterdam. 
Desde 2014 e ta traha 
komo 
direktor-sekretario 
di Hunta di Konseho di St. 
Maarten. Na inisio di e aña 


akí tambe e ta hues komisa- 
rio remplasante na Korte 
Komun di Hustisia. 
Desde 2017 e ta miem- 
bro di Hunta di Komisario 
di Banko Sentral di Kòrsou 
i St. Maarten. 
Konseho 
di 
Minister 
durante e reunion a gradisí 
gobernador saliente Holi- 
day, pa su aporte pa Reino. 


Ajamu Baly ta sigui Eugene 
Holiday komo gobernador 


Inicio di e di dos programa di 
"BeYourOwnBoss” Fall course 

ORANJESTAD -- Dia- 
bierna atardi polis a bay 
poco pura ariba e caminda 
di Shaba, unda a sosode un 
accidente di trafi co entre 3 
auto y tin hende herida. Na 
yegada di prome unidad di 
polis nan a compronde cu 


ORANJESTAD -- Dia- 
domingo 
marduga 
den 
careda di 5’or polis a bay 
cu urgencia rotonde di Su- 


ORANJESTAD -- Di- 
asabra 
den 
oranan 
di 
madruga Wardacosta den 
bon cooperacion cu Cuerpo 
Policial di Aruba (KPA) a 
intercepta un boto den awa- 
nan teritorial di Aruba cu 


tawata trata di un criatura 
di 4 aña. 
E mucha lo a haya sla na 
cara y tawata sangra for di 
su nanishi y mesora a pidi 
pa ambulance. Manera nos 
a bisa caba tawata trata di 
tres auto, un auto di carga 


indocumentadonan na bor- 
do cu a purba di drenta ile- 
galmente. A encontra un to- 
tal di 22 persona riba e boto 
di cual, 2 hende muhe y 20 
hende homber. Ningun per- 
sona abordo tabatin permiso 


perfood, pa un auto cu a 
dal contra e rotonde. Na 
yegada polis mesora a pidi 
pa un ambulance cu urgen- 


cia debi cu e chauffeur no 
tawata reacciona. 
Algun minuut eynan, e 
chauffeur un dama hoben 


cu tawata esun mas dilanti, 
un Chevrolet Aveo y mas 
patras un BMW maneha pa 
un dama. 
Na e sitio nos a compro- 
nde cu e BMW lo no a re- 
gula su velocidad y bay dal 
tras di e Aveo, e Aveo na 


Hulandes a bin bij. E mo- 
tibo cu polis a pidi ambu- 
lance cu maximo urgencia 
ta debi cu no mucho siman 
atras ariba rotonde di Ling 
& Sons un persona a perde 
su bida, den mesun tipo di 
accidente manera esaki. 
Enberdad e auto a sufri 
daño dilanti, pero un mal 
golpi door di e impacto por 
costa bo bida. 
Na yegada di Paramedi- 
conan cu tawata cerca a 
tuma e dama hoben over y 


na e sitio a cuminsa cu nan 
check up. Mientras a cera e 
caminda for di ex House of 
Cheng pa departa[1]mento 
di trafi co por haci nan tra- 
bou mas trankil y mirando 
cu takelwagen mester a bin 
pa bay cu e auto tambe. 
Na e sitio nos a compro- 
nde cu e auto un Hyundai 
Sonata lo ta pertenece na 
un compania. 
E dama Hulandes a wor- 
do hiba Hospital pa un con- 
trol. 


Dama chauffeur burachi deteni despues 
di a ocasiona accidente na Shaba 


Mala suerte pa 22 Venezolano 
cu a bay purba nan suerte 


Cu auto di compania: 
Dama hoben na stuur a bay dal stret contra rotonde di Superfood 


pa estadia legal na Aruba. 
Abordo a encontra tambe 
un cantidad di animal ex- 
otico, entre otro 2 macaco y 
26 parha. Tur e personanan 
a wordo traspasa pa Guarda 
Nos Costa y e animalnan 
a wordo entrega na veteri- 
naire dienst. E caso ta sigui 
bou di investigacion. War- 
dacosta lo keda monitor cu 
su sistemanan y partnernan 
riba lama pa por intercepta 
botonan cu ke yega tera na 
un forma ilegal. Wardacos- 
ta ta pidi habitantenan pa na 
momento cu mira algo so- 
spechoso of peligroso riba 
lama of na costa, pa yama 
Wardacosta riba e number 
913 gratis of whatsapp riba 
005999 - 5100913. 
E number aki ta al- 
cansabel di dia y anochi. 
Cu cooperacion di habitan- 
tenan alerto nos por man- 
tene e fronteranan y lama 
safe. 


su turno a bay dal contra e 
truck di compania. 
E criatura tawata den e 
Aveo. Polis na su yegada 
a dicidi pa test e dama di e 
BMW pa alcohol, pero esa- 
ki tawata difi cil pa e dama 


y eynan mes e la wordo de- 
teni pa core auto burachi. 
Paramediconan 
cu 
a 
yega a controla e mucha na 
e sitio mes, pero no a haya 
necesario pa transporte pa 
Hospital pa tratamento. 


